बयान को संदर्भ से बाहर लिया गया, मैंने 10 मिलियन डॉलर के निवेश पर जवाब दिया था
ओपनएआई के सीईओ सैम ऑल्टमैन ने टेक महिंद्रा के MD और CEO सीपी गुरनानी के चैलेंज एक्सेप्टेड वाले ट्वीट का जवाब दिया है। ऑल्टमैन ने स्पष्ट किया कि उनके बयान को आउट ऑफ कॉन्टेक्स्ट यानी संदर्भ से बाहर लिया गया। उन्होंने कहा कि वह 10Sam Altman meant no disrespect, puts competition comments in context
ओपनएआई के सीईओ सैम ऑल्टमैन ने टेक महिंद्रा के MD और CEO सीपी गुरनानी के चैलेंज एक्सेप्टेड वाले ट्वीट का जवाब दिया है। ऑल्टमैन ने स्पष्ट किया कि उनके बयान को आउट ऑफ कॉन्टेक्स्ट यानी संदर्भ से बाहर लिया गया।
उन्होंने कहा कि वह 10 मिलियन डॉलर के निवेश के साथ OpenAI के साथ कॉम्पिटिशन करने के प्रश्न का जवाब दे रहे थे। स्पष्टीकरण के बाद गुरनानी ने ऑल्टमैन को थैंक यू कहा। उन्होंने ट्वीट किया, 'थैंक यू फॉर क्लैरिफाइंग... पॉइंट टेकन।'
तीन पॉइंट में समझें पूरा मामला
1. सैम ऑल्टमैन से राजन आनंदन ने AI पर सवाल पूछा
इकोनॉमिक टाइम्स ने नई दिल्ली में सैम ऑल्टमैन के लिए एक इवेंट ऑर्गनाइज किया था। इवेंट में गूगल इंडिया के पूर्व सीईओ राजन आनंदन ने ऑल्टमैन से एक सवाल पूछा। 'सैम, भारत में हमारे पास एक वाइब्रेंट इकोसिस्टम है, लेकिन हम विशेष रूप से AI पर बात करें...
कोई स्टार्टअप चैटजीपीटी जैसे सिस्टम पर बेस्ड.. यदि आप फाउंडेशनल मॉडल बनाना चाहते हैं, तो हमें उसके बारे में कैसे सोचना चाहिए? भारत के तीन सुपर स्मार्ट इंजीनियर... 100 मिलियन डॉलर नहीं, बल्कि मान लें कि 10 मिलियन डॉलर के साथ, कुछ बड़ा बना सकते हैं?
2. सैम ने कहा- हमारे साथ कॉम्पीट करना निराशाजनक
इस पर ऑल्टमैन ने जवाब दिया, 'जिस तरह से यह काम करता है, हम आपको बता दें कि ट्रेनिंग फाउंडेशन मॉडल पर हमारे साथ कॉम्पीट करना पूरी तरह से होपलेस यानी निराशाजनक है। आपको इसकी कोशिश नहीं करना चाहिए।
हालांकि, यह आपकी जिम्मेदारी है कि आप अभी भी कोशिश करें। और मैं उन दोनों बातों पर विश्वास करता हूं। मुझे लगता है कि यह काफी निराशाजनक है।'
3. डियर सैम एक CEO से दूसरे CEO तक.. चैलेंज एक्सेप्टेड
ऑल्टमैन की टिप्पणी के जवाब में, ट्विटर पर आनंदन ने कहा था: “स्पष्ट उत्तर के लिए धन्यवाद सैम। जैसा कि आपने कहा, 'यह निराशाजनक है, लेकिन आप फिर भी कोशिश करें'।
भारतीय एंटरप्रेन्योरशिप के 5000 सालों ने हमें दिखाया है कि हमें भारतीय एंटरप्रेन्योर को कभी कम नहीं आंकना चाहिए। हम कोशिश करने का इरादा रखते हैं।” डियर सैम एक CEO से दूसरे CEO तक.. चैलेंज एक्सेप्टेड।'
ऑल्टमैन ने कहा- जवाब को संदर्भ से बाहर ले जाया गया
ऑल्टमैन ने चैलेंज एक्सेप्टेड वाले ट्वीट का जवाब देते हुए लिखा, मेरे जवाब को संदर्भ से बाहर ले जाया गया है! सवाल 10 मिलियन डॉलर के साथ कम्पीट करने के बारे में था, लेकिन मैंने फिर भी कहा कोशिश करो! मुझे भारतीय स्टार्टअप पर कोई संदेह नहीं है।
इससे पहले स्विगी के पूर्व CTO डेल वाज ने भी कहा था, वह एक बहुत स्पेसफिक प्रश्न का उत्तर दे रहे थे कि क्या 10 मिलियन डॉलर बजट वाले 3 स्मार्ट इंजीनियरों का ग्रुप फाउंडेशनल एआई मॉडल बना सकता है। इसका सैम ने उत्तर दिया... नहीं।